《和黄朝请》
宋代·王洋

极目关山不断云，岭梅开处若为真。
沈迷簿领政无术，展拓诗为笔有神。
夜市鬻茶如访旧，晓妆吹颊自争新。
长溪西畔烟霞远，闻有风光属主人。

作者简介：（1087—1154）宋楚州山阳人，字元渤。王资深子。徽宗宣和六年进士。高宗绍兴初诏试馆职，历秘书省正字、校书郎、守起居舍人，擢知制诰。十年以权发遣吉州换邵武军。洪皓使金归，人无敢过其居，洋独与往来，为人诬告与闻洪皓欺世飞语，以直徽猷阁出知饶州。寓居信州，有荷花水木之趣，因号王南池。善诗文，其诗极意镂刻，文为以温雅见长。有《东牟集》。